
	Министерство на околната среда и водите

ОТНОСНО: Горскостопанска програма за ПИ №52218.35.34 и ПИ №52218.35.47, землище гр. Априлци, общ. Априлци, обл. Ловеч


УВАЖАЕМИ ГОСПОДИН М,
Във връзка с Ваше уведомление с вх. №АО-4817/15.09.2026 год. на РИОСВ-Плевен за Горскостопанска програма за ПИ №52218.35.34 и ПИ №52218.35.47, землище гр. Априлци, общ. Априлци, обл. Ловеч, на основание чл. 6а, т. 2 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС, обн., ДВ, бр. 73 от 11.09.2007 г., с вс. изм. и доп.), Ви уведомявам следното:
Горскостопанската програма за ПИ №52218.35.34 и ПИ №52218.35.47, землище гр. Априлци, общ. Априлци, обл. Ловеч, попада в обхвата на чл. 2, ал. 2 от Наредбата за ОС.
1. Горскостопанската програма предвижда в ПИ №52218.35.34 и ПИ №52218.35.47, провеждане на постепенно-котловинна сеч, с интензивност 25%.
ПИ №52218.35.34, землище гр. Априлци, общ. Априлци, обл. Ловеч е с площ 2000 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-38505-17.01.2020 г. на СГКК – гр. Ловеч.
ПИ №52218.35.47, землище гр. Априлци, общ. Априлци, обл. Ловеч е с площ 7998 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-38515-17.01.2020 г. на СГКК – гр. Ловеч.
2. Горскостопанската програма не попада в границите на защитена територия по смисъла на Закона за защитените територии (ЗЗТ).
3. Горскостопанската програма не попада в границите на защитени зони (ЗЗ) от мрежата „Натура 2000“. Най-близко разположената ЗЗ (на отстояние около 0,5 км) е:
- BG0000618 “Видима”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-261/31.03.2021 г. на МОСВ (обн. ДВ бр. 41/18.05.2021 г.)
4. Така описаната Горскостопанска програма не може да бъде отнесена към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същата не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО) и оценка на въздействието върху околната среда (ОВОС).
С оглед гореизложеното, отчитайки местоположението (извън границите на защитени зони от мрежата „Натура 2000“) и характера (провеждане на сеч) на заявената Горскостопанска програма, при реализацията ù няма вероятност от отрицателно въздействие върху защитени зони от мрежата „Натура 2000“, включително и върху най - близко разположената ЗЗ BG0000618 “Видима” по отношение на:
· Пряко или косвено унищожаване, увреждане или фрагментиране на природни местообитания и местообитания на растителни и животински видове, предмет на опазване в ЗЗ BG0000618 „Видима”;
· Трансформация на местообитания на видове, безпокойство или прогонване на видове, предмет на опазване;
· Нарушаване целостта и целите на опазване на защитените зони;
· Нарушаване кохерентността между съседни защитени зони;
· Увеличаване на кумулативния ефект, съвместно с други ИП/ППП, вкл. и от същия вид в района, върху природни местообитания и местообитания на растителни и животински видове, предмет на опазване в ЗЗ BG0000618 “Видима”.
В тази връзка и на основание чл.2, ал.2 от Наредбата за ОС Ви уведомявам, че за така заявената Горскостопанска програма, преценката на компетентния орган е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на Горскостопанската програма и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на Горскостопанската програма или на някои от обстоятелствата, при които е издадено настоящото писмо, възложителят е длъжен да уведоми незабавно компетентния орган за промените.


С уважение, 

